CELEX: 32014D0363
Language: ro
Date: 2014-06-13 00:00:00
Title: 2014/363/UE: Decizia Comisiei din 13 iunie 2014 de modificare a Deciziei 2007/742/CE privind pompele de căldură acționate electric, pompele de căldură acționate cu gaze și pompele de căldură cu absorbție acționate cu gaze [notificat cu numărul C(2014) 3838]  Text cu relevanță pentru SEE

17.6.2014   
            
            
               RO
            
            
               Jurnalul Oficial al Uniunii Europene
            
            
               L 177/60
            
         DECIZIA COMISIEI
   din 13 iunie 2014
   de modificare a Deciziei 2007/742/CE privind pompele de căldură acționate electric, pompele de căldură acționate cu gaze și pompele de căldură cu absorbție acționate cu gaze
   
      
         [notificat cu numărul C(2014) 3838]
      
   
   (Text cu relevanță pentru SEE)
   
      (2014/363/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
   după consultarea Comitetului pentru etichetare ecologică al Uniunii Europene,
   întrucât:
   
               (1)
            
            
               Pompele de căldură aer/apă sărată/apă-apă care furnizează energie termică unui sistem de încălzire centrală pe bază de apă se încadrează în domeniul de aplicare al Deciziei 2014/314/UE a Comisiei din 28 mai 2014 de stabilire a criteriilor ecologice de acordare a etichetei ecologice a UE pentru centralele termice cu apă (2).
            
         
               (2)
            
            
               Decizia 2007/742/CE a Comisiei din 9 noiembrie 2007 privind stabilirea criteriilor ecologice de acordare a etichetei ecologice comunitare pentru pompe de căldură acționate electric, pompe de căldură acționate cu gaze și pompe de căldură cu absorbție acționate cu gaze (3) expiră la data de 31 octombrie 2014.
            
         
               (3)
            
            
               S-a efectuat o evaluare pentru a se determina relevanța și caracterul adecvat ale criteriilor ecologice actuale, precum și ale cerințelor de evaluare și de verificare aferente, stabilite de această decizie. Având în vedere diferitele etape ale procesului de revizuire a deciziei menționate, este oportun să se prelungească perioada de valabilitate a criteriilor ecologice, precum și a cerințelor de evaluare și de verificare aferente care sunt stabilite de aceasta. Perioada de valabilitate a criteriilor ecologice, precum și a cerințelor de evaluare și de verificare aferente stabilite de Decizia 2007/742/CE ar trebui prelungită până la data de 31 decembrie 2016.
            
         
               (4)
            
            
               Măsurile prevăzute de prezenta decizie sunt conforme cu avizul comitetului instituit în temeiul articolului 16 din Regulamentul (CE) nr. 66/2010.
            
         
               (5)
            
            
               Prin urmare, Decizia 2007/742/CE ar trebui modificată în consecință,
            
         ADOPTĂ PREZENTA DECIZIE:
   Articolul 1
   Decizia 2007/742/CE se modifică după cum urmează:
   
               1.
            
            
               la articolul 1 paragraful al treilea se adaugă litera (c), după cum urmează:
               
                           „(c)
                        
                        
                           pompe de căldură care furnizează energie termică unui sistem de încălzire centrală pe bază de apă.”;
                        
                     
         
               2.
            
            
               la articolul 4, „31 octombrie 2014” se înlocuiește cu „31 decembrie 2016”.
            
         Articolul 2
   Prezenta decizie se adresează statelor membre.
   
      Adoptată la Bruxelles, 13 iunie 2014.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 27, 30.1.2010, p. 1.
   
      (2)  JO L 164, 3.6.2014, p. 83.
   
      (3)  JO L 301, 20.11.2007, p. 14.